Riigimetsa majandamise keskusele (RMK) kuuluvas Elistvere loomapargis, kohe põdraaediku taga luusib kõrge aiaga piiratud alal augusti algusest saadik ringi võsavillem.
Loomapark plaanis juba kaks aastat tagasi Soomest hundid tuua, isegi ligi 70 000 eurot maksnud hundiaedik oli juba 2018. aasta sügisel valmis, kuid toona takerdus tehing keerukasse asjaajamisse. Läbirääkimiste ajal vahetus Soomes loomaaia direktor, uus juht ei teadnud eelmise juhi sõlmitud kokkulepetest midagi ning tehing jäi katki.